b'\n_START_ARTICLE_\nMatka-Vekka\n_START_SECTION_\nHistoria\n_START_PARAGRAPH_\nMatkaVekan perusti Seppo Vekka, joka oli h\xc3\xa4meenlinnalaista linja-autoilijasukua. Ensimm\xc3\xa4iset Matka-Vekan omat tuotteet olivatkin bussi-laiva yhdistelm\xc3\xa4matkoja Tukholmaan Vekan busseilla ja VikingLinen autolautoilla. 1970- luvun puoliv\xc3\xa4liss\xc3\xa4 Seppo Vekka kehitti yhti\xc3\xb6lleen oman atk- ratkaisun, aikana jolloin matkatoimistojen tietotekniset ratkaisut olivat viel\xc3\xa4 hyvin kehittym\xc3\xa4tt\xc3\xb6m\xc3\xa4t. Pikku hiljaa matkatuotanto laajeni my\xc3\xb6s lent\xc3\xa4en teht\xc3\xa4vien matkojen puolelle. Samaan aikaan my\xc3\xb6s matkamyym\xc3\xa4l\xc3\xa4verkosto kasvoi sek\xc3\xa4 yritysostoin ett\xc3\xa4 omia myym\xc3\xa4l\xc3\xb6it\xc3\xa4 avaamalla. Suurimmillaan MatkaVekka oli 2000- luvun alussa, jolloin matkamyym\xc3\xa4l\xc3\xb6it\xc3\xa4 oli yli 60. Vuonna 1999 MatkaVekka myytiin rahoitusyhti\xc3\xb6 Capmanille. Seppo Vekka jatkoi kuitenkin yrityksen toimitusjohtajana vuoteen 2002 asti, jolloin h\xc3\xa4n siirsi teht\xc3\xa4v\xc3\xa4t Mikko Pietariselle. Vuonna 2006 pohjoismainen matkailukonserni Primera Travel Group osti Matka-Vekan koko osakekannan. Primera Holidays Oy syntyi tammikuussa 2016, kun Matkatoimisto Oy Matka-Vekka & matkanj\xc3\xa4rjest\xc3\xa4j\xc3\xa4 Lomamatkat yhdistyiv\xc3\xa4t. Seuraavana vuonna Lomamatkat-br\xc3\xa4ndin k\xc3\xa4yt\xc3\xb6st\xc3\xa4 luovuttiin.'